CELEX: 32021R1177
Language: el
Date: 2021-07-16 00:00:00
Title: Εκτελεστικός κανονισμός (ΕΕ) 2021/1177 της Επιτροπής της 16ης Ιουλίου 2021 για την τροποποίηση του εκτελεστικού κανονισμού (ΕΕ) 2015/408 όσον αφορά τη διαγραφή της ουσίας propoxycarbazone από τον κατάλογο των δραστικών ουσιών που πρέπει να θεωρούνται υποψήφιες προς υποκατάσταση (Κείμενο που παρουσιάζει ενδιαφέρον για τον ΕΟΧ)

19.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 256/60
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1177 ΤΗΣ ΕΠΙΤΡΟΠΗΣ
         της 16ης Ιουλίου 2021
         για την τροποποίηση του εκτελεστικού κανονισμού (ΕΕ) 2015/408 όσον αφορά τη διαγραφή της ουσίας propoxycarbazone από τον κατάλογο των δραστικών ουσιών που πρέπει να θεωρούνται υποψήφιες προς υποκατάσταση
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 78 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2015/408 της Επιτροπής (2) θέσπισε κατάλογο δραστικών ουσιών που πληρούν τα οριζόμενα στο παράρτημα II σημείο 4 του κανονισμού (ΕΚ) αριθ. 1107/2009 κριτήρια τα οποία απαιτούνται για να θεωρούνται υποψήφιες προς υποκατάσταση. Η ουσία propoxycarbazone συμπεριλήφθηκε στον εν λόγω κατάλογο, διότι θεωρήθηκε ότι πληροί δύο από τα τρία κριτήρια που απαιτούνται για να θεωρείται ανθεκτική, βιοσυσσωρεύσιμη και τοξική (στο εξής: PBT) ουσία, σύμφωνα με το παράρτημα II σημείο 4 δεύτερη περίπτωση του κανονισμού (ΕΚ) αριθ. 1107/2009.
                  
               
                     (2)
                  
                  
                     Με τον εκτελεστικό κανονισμό (ΕΕ) 2017/1115 της Επιτροπής (3) ανανεώθηκε η έγκριση της ουσίας propoxycarbazone ως δραστικής ουσίας, αλλά όχι ως υποψήφιας προς υποκατάσταση. Πράγματι, η νέα αξιολόγηση δεν επιβεβαίωσε την ανθεκτικότητα της ουσίας, με αποτέλεσμα η εν λόγω ουσία να μην πληροί πλέον δύο από τα κριτήρια που απαιτούνται για να θεωρείται ουσία PBT. Ως εκ τούτου, η ουσία συμπεριλήφθηκε στο μέρος B του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (4).
                  
               
                     (3)
                  
                  
                     Δεδομένου ότι η ουσία propoxycarbazone δεν πρέπει πλέον να θεωρείται υποψήφια προς υποκατάσταση, θα πρέπει, προς αποφυγή σύγχυσης, να αφαιρεθεί και από το παράρτημα του εκτελεστικού κανονισμού (ΕΕ) 2015/408, στο οποίο απαριθμούνται οι δραστικές ουσίες που πρέπει να θεωρούνται υποψήφιες προς υποκατάσταση.
                  
               
                     (4)
                  
                  
                     Ο εκτελεστικός κανονισμός (ΕΕ) 2015/408 θα πρέπει, συνεπώς, να τροποποιηθεί αναλόγως.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα του εκτελεστικού κανονισμού (ΕΕ) 2015/408 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 16 Ιουλίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 309 της 24.11.2009, σ. 1.
         
            (2)  Εκτελεστικός κανονισμός (ΕΕ) 2015/408 της Επιτροπής, της 11ης Μαρτίου 2015, για την εφαρμογή του άρθρου 80 παράγραφος 7 του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά και τον καθορισμό καταλόγου υποψηφίων προς υποκατάσταση (ΕΕ L 67 της 12.3.2015, σ. 18).
         
            (3)  Εκτελεστικός κανονισμός (ΕΕ) 2017/1115 της Επιτροπής, της 22ας Ιουνίου 2017, για την ανανέωση της έγκρισης της δραστικής ουσίας propoxycarbazone, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (ΕΕ L 162 της 23.6.2017, σ. 38).
         
            (4)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).
      
      
         
            ΠΑΡΑΡΤΗΜΑ
            Στο παράρτημα του εκτελεστικού κανονισμού (ΕΕ) 2015/408 της Επιτροπής, η εγγραφή για την ουσία propoxycarbazone διαγράφεται.